Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 88

1. A képzési cél Az 1. számú melléklet 1. pontjára is tekintettel olyan széles körű általános műveltséggel, valamint magas szintű szaktudományi, gyógypedagógiai ismeretekkel, elméleti és gyakorlati tudással rendelkező szakemberek képzése, akik képesek az értelmileg akadályozott (mérsékelt, súlyos, legsúlyosabb fokú értelmi fogyatékos) gyermekek, fiatalok és felnőttek speciális nevelési, fejlesztési szükségleteinek megállapítására, állapotuk és élethelyzetük javítására irányuló gyógypedagógiai nevelési, oktatási, fejlesztési, pedagógiai terápiás és pedagógiai prevenciós feladatok ellátására. 1.1. A tanári szakágon az 1. számú melléklet 1. pontjában foglaltak az e szakterületre alkalmazva érvényesek, azzal a kiegészítéssel, hogy a felkészítés az iskolai oktatás teljes időtartamára, valamint a családi és a közoktatáson kívüli intézményi nevelés támogatására terjed ki. 1.2. A terapeuta szakágon az 1. számú melléklet 1. pontjában foglaltak az e szakterületre alkalmazva érvényesek, azzal a kiegészítéssel, hogy a képzés kiterjed a halmozottan akadályozottak fejlesztésére történő felkészítésre is. 2000/98. szám

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes